ZAPISNIK

sa 13. sjednice Općinskog vijeća Općine Čepin održane 16. lipnja 2026. godine u vijećnici Općine Čepin, u Čepinu, K. Zvonimira 105.
Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 11 članova Vijeća od izabranih 13, te da Vijeće može pravovaljano odlučivati.

NAZOČNI ČLANOVI VIJEĆA:
1. Robert Periša
2. Ksenija Rajtek
3. Nives Vidović
4. Dražen Jalovičar
5. Miroslav Jerković
6. Tomislava Bareš
7. Vesna Grbeša
8. Darko Balaš
9. Dražen Slišković
10. Bernard Majer
11. Darko Lazar

SJEDNICI NISU NAZOČNI:
1. Adrijana Horvat
2. Darko Ivančić

Sjednici su također nazočni: pročelnici Matija Krnić i Marica Beraković, viši savjetnik Željko Mamić, direktor komunalnog poduzeća Komunalac Čepin d.o.o. Željko Barišić, v.d. ravnateljica Dječjeg vrtića Zvončić Čepin Paula Barbarić Krajačić, zapovjednik JVP Čepin Tomislav Nađ.
Predsjednik Općinskog vijeća upoznao je nazočne s predloženim dnevnim redom.

Općinsko vijeće Općine Čepin sa 11 glasova ZA usvojilo je predloženi dnevni red kako slijedi:

DNEVNI RED

1. Usvajanje zapisnika s 12. sjednice Općinskog vijeća Općine Čepin
2. Donošenje Odluke o provedenom postupku transformacije Urbanističkog plana uređenja 
    Gospodarska zona Čepin
3. Donošenje Odluke o provedenom postupku transformacije Prostornog plana uređenja Općine
    Čepin
4. Donošenje Odluke o provedenom postupku transformacije Urbanističkog plana uređenja
    Plandište 1 – Čepin
5. Donošenje Odluke o provedenom postupku transformacije Urbanističkog plana uređenja
    Plandište 2 – Čepin
6. Donošenje Odluke o odobrenju zamolba za pomoć Župi Duha Svetoga u Čepinu
7. Razno



TOČKA 1. USVAJANJE ZAPISNIKA S 12. SJEDNICE OPĆINSKOG VIJEĆA OPĆINE ČEPIN

Predsjednik Općinskog vijeća napominje da su vijećnici uz poziv za sjednicu zaprimili zapisnik sa 12. sjednice Općinskog vijeća Općine Čepin.
Predsjednik Općinskog vijeća otvara raspravu.
Vijećnica V. Grbeša iznijela je primjedbu na zapisnik. 
Kako se više nitko nije javio za raspravu predsjednik Općinskog vijeća zaključuje raspravu i stavlja na glasovanje zapisnik sa 12. sjednice Općinskog vijeća Općine Čepin.
Općinsko vijeće Općine Čepin sa 10 glasova ZA i 1 glasom SUZDRŽAN usvojilo je zapisnik sa svoje 12. sjednice.

TOČKA 2. DONOŠENJE ODLUKE O PROVEDENOM POSTUPKU TRANSFORMACIJE
                   URBANISTIČKOG PLANA UREĐENJA GOSPODARSKA ZONA ČEPIN

S ovom točkom dnevnog reda nazočne vijećnike upoznala je pročelnica M. Beraković istaknula je kako se točka 2., 3., 4. i 5. odnose na isto, te navela kako se sukladno Zakonu o prostornom uređenju  provelo prevođenje prostornih planova koji su bili u papirnatom obliku na CD-ima u e-planove, a u planovima se nije ništa mijenjalo. 
Predsjednik Općinskog vijeća otvara raspravu.
Vijećnik D. Slišković postavio je pitanje iz kojeg razdoblja i koje godine su donese te stvari koje su sada ubačene u e-planove.
Odgovor je dala pročelnica M. Beraković. 
Kako se više nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o provedenom postupku transformacije Urbanističkog plana uređenja Gospodarska zona Čepin.
Općinsko vijeće Općine Čepin sa 10 glasova ZA i 1 glasom SUZDRŽAN donijelo je
ODLUKU
o provedenom postupku transformacije
Urbanističkog plana uređenja Gospodarska zona Čepin
(Odluka je sastavni dio zapisnika)

TOČKA 3. DONOŠENJE ODLUKE O PROVEDENOM POSTUPKU TRANSFORMACIJE
                   PROSTORNOG PLANA UREĐENJA OPĆINE ČEPIN

S ovom točkom dnevnog reda nazočne vijećnike upoznala je pročelnica M. Beraković.
Vijećnik D. Slišković naveo je kako je dobio upit od jednog mještanina da li je po novom planu dozvoljeno građenje višekatnica.    
Vijećnik B. Majer postavio je pitanje budući da lokalna samouprava određuje postotak stambenog i nestambenog prostora da li to ima nekakve veze s ovim planom.
Vijećnik D. Balaš naveo je kako kod njega dolaze ljudi iz njegove ulice A. Šenoe i pitaju kada će dobiti stazu. Postavio je i pitanje vezano za Gospodarsku zonu Lug, Ovčaru, Malu branjevinu što će biti tamo, ima li konkretan plan ili je to samo plan da će tamo biti Gospodarska zona. Nadalje je postavio pitanje da li su napravljeni projekti vezano za mrežu sportskih terena npr. izgradnja teniskih igrališta. 
Vijećnik B. Majer postavio je pitanje vezano za Lug da li je tamo sve prodano ili ima još nešto za prodaju. 
U raspravu su sudjelovali vijećnici: D. Slišković, V. Grbeša, B. Maje, D. Balaš, B. Majer
Odgovore su dali pročelnica M. Beraković i direktor komunalnog poduzeća Komunalac Čepin d.o.o. Ž. Barišić.
Kako se više nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o provedenom postupku transformacije Prostornog plana uređenja Općine Čepin.
Općinsko vijeće Općine Čepin sa 10 glasova ZA i 1 glasom SUZDRŽAN donijelo je
ODLUKU
 o provedenom postupku transformacije 
Prostornog plana uređenja Općine Čepin
(Odluka je sastavni dio zapisnika)

TOČKA 4. DONOŠENJE ODLUKE O PROVEDENOM POSTUPKU TRANSFORMACIJE
                   URBANISTIČKOG PLANA UREĐENJA PLANDIŠTE 1 – ČEPIN

S ovom točkom dnevnog reda nazočne vijećnike upoznala je pročelnica M. Beraković. 
Predsjednik Općinskog vijeća otvara raspravu.
Vijećnica V. Grbeša postavila je pitanje što se tamo planira samo stambeno naselje ili će biti stambeno-poslovna zona. 
Kako se više nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o provedenom postupku transformacije Urbanističkog plana uređenja Plandište 1 – Čepin.
Općinsko vijeće Općine Čepin sa 10 glasova ZA i 1 glasom SUZDRŽAN donijelo je
ODLUKU
o provedenom postupku transformacije
Urbanističkog plana uređenja Plandište 1 – Čepin
(Odluka je sastavni dio zapisnika)

TOČKA 5. DONOŠENJE ODLUKE O PROVEDENOM POSTUPKU TRANSFORMACIJE
                   URBANISTIČKOG PLANA UREĐENJA PLANDIŠTE 2 – ČEPIN

S ovom točkom dnevnog reda nazočne vijećnike upoznala je pročelnica M. Baraković.
Predsjednik Općinskog vijeća otvara raspravu.
Vijećnik D. Balaš zatražio je informaciju vezano za izvorište Vinogradi što je to konkretno.
Vijećnik D. Slišković postavio je pitanje da li se sada glasa za drugu formu ili o sadržaju toga. 
U raspravi sudjelovali D. Balaš, D. Slišković. 
Odgovore je dala pročelnica M. Beraković.
Kako se više nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o provedenom postupku transformacije Urbanističkog plana uređenja Plandište 2 – Čepin.
Općinsko vijeće Općine Čepin sa 10 glasova ZA i 1 glasom SUZDRŽAN donijelo je
ODLUKU
o provedenom postupku transformacije
Urbanističkog plana uređenja Plandište 2 – Čepin
(Odluka je sastavni dio zapisnika)


TOČKA 6. DONOŠENJE ODLUKE O ODOBRENJU ZAMOLBA ZA POMOĆ ŽUPI
                  DUHA SVETOGA U ČEPINU

S ovom točkom dnevnog reda nazočne je upoznao pročelnik M. Krnić rekavši kako je župnik Župe Duha svetoga u Čepinu podnio zamolba za uređenje crkve Duha Svetoga, a radovi navedeni u zamolbi iznosili bi 15.600,00 EUR. 
Predsjednik Općinskog vijeća otvara raspravu.
U raspravi su sudjelovali vijećnici: V. Grbeša, D. Slišković.
Općinsko vijeće Općine Čepin sa 11 glasova ZA donijelo je
ODLUKU
o odobrenju zamolba za pomoć Župi Duha Svetoga u Čepinu
(Odluka je sastavni dio zapisnika)

TOČKA 7. RAZNO

Vijećnik D. Balaš istaknuo je kako se po Zakonu Republike Hrvatske i Zakonu o javnom izvješćivanju u roku 14 dana mora staviti izvješće sa sjednice da bude vidljivo. Naveo je kako je on to tražio jer toga nije bilo. Nakon toga zapisnici su stavljeni ali u folderu. Predlaže da se svi zapisnici sa sjednica Vijeća stave i budu vidljivi ljudima, a da ne budu u folderu kao što su sada, nego da budu indeksirani za pretraživanje u googlu. 

Sjednica je zaključena u 19,42 sati.

ZAPISNIČAR:
Mladenka Bagarić


KLASA: 024-01/26-01/7
URBROJ: 2158-12-26-2

